Виктор Юго
Цял ден череши бяхме яли…
друг превод

Превод от френски: Кирил Кадийски, 2002

chitanka.info

Цял ден череши бяхме яли

и с вик нахълта у дома:

— Тук няма и бонбон. Коя ли

в Сен-Клу ще вехне, все сама!

И жаждата. Но сочен плод

намери се — малини вкусни…

— Не ще отмия цял живот

ни пръстите, ни свойте устни.

Цял ден тъй слушах помежду ни

кавги и глъч — но й простих.

Лъчи и рози! Юни! Юни!

Лазурът пее, здрачът — тих!

Оставих я да свърши тя,

че след това и аз да почна:

ръцете й изтрих с цветя

и устните — с целувка сочна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.